351-7 062 Mme ho yena hotla ka tsela eo jwalo, o ne a tsamaya a shebisistse hlooho ya hae fatshe, mme Roman centurion a re, "O monnamoholo ya hlomphehang. Keng o sa lese ntho eo?" O ne a sheba lehodimong kgafetsa, mme lentswe la bua hotswa feela sebakeng. Bane ba sa utlwisise hore hokae. Mme lare, "Polycarp, o se tshabe; ke nale wena." Hobaneng? O ne a eme ho Lentswe leo. Mme yare ha ba bokeletsa patsi ho ka motjhesa, ho ile hatswa mmino lehodimong, mme la - mme mangeloi a bina pina tsa mangeloi. Ha akaba a panya le ha nyane bakeng sa bona. Banna bao basa kgahlweng ke basadi; banna bao baka emang. Bahalaledi jwalo ho ya ka mengwaha ya tlhopheho. Empa ene ele eng? Bane bale tlasa tlotsuo, ya Moya wa Modimo, matla. Mme o sa lebale mona, kereke, mme lona baena ba mona theiping, ke rata hore o hlahlobe sena: Ha jwang batho ka etsa seo ntle ho matla a Modimo?